Яхар ламанца а, ламанан лахенца а ду. Ӏер цхьана меттехь а, дӀай-схьай кхалхарца а ду. Дукха яц и аьрзош. Елла бежна, я говр йолчохь цхьакӀеззиг цхьана кхета уьш. Баннаш ламанан даккъашкахь до цара. ХӀоа цхьаъ до март баттахь. Ижо лоху вуно лакхара охьа а хьоьжуш, тӀам ца ластош, хӀаваэхь го а туьйсуш. Церан коьрта даар еллачу хӀуманан дилх ду. Цундела «декъий дуург» олу цунах. КӀезиг уьш хиларна ларо хьакъ долуш ю и аьрзу.